CELEX: 32021R2061
Language: hu
Date: 2021-11-11 00:00:00
Title: A Tanács (EU) 2021/2061 rendelete (2021. november 11.) az Európai Unió és a Mauritániai Iszlám Köztársaság közötti fenntartható halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról (2021 – 2026)

2021.11.26.   
               
               
                  HU
               
               
                  Az Európai Unió Hivatalos Lapja
               
               
                  L 421/1
               
            
         A TANÁCS (EU) 2021/2061 RENDELETE
         (2021. november 11.)
         az Európai Unió és a Mauritániai Iszlám Köztársaság közötti fenntartható halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról (2021 – 2026)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     Az 1801/2006/EK tanácsi rendelettel (1) jóváhagyott, az Európai Közösség és a Mauritániai Iszlám Köztársaság (a továbbiakban: Mauritánia) közötti halászati partnerségi megállapodást 2008. augusztus 8. óta ideiglenesen alkalmazzák. A megállapodással előírt halászati lehetőségek és pénzügyi hozzájárulás megállapításáról szóló jegyzőkönyvét – amelyet ugyanazon nap óta ideiglenesen alkalmaznak – több alkalommal is új jegyzőkönyv váltotta fel.
                  
               
                     (2)
                  
                  
                     A jelenleg hatályban lévő jegyzőkönyv 2021. november 15-én jár le.
                  
               
                     (3)
                  
                  
                     A Tanács 2019. július 8-án határozatot fogadott el, amelyben felhatalmazta a Bizottságot, hogy tárgyalásokat kezdjen Mauritániával egy új fenntartható halászati partnerségi megállapodás és az említett megállapodás végrehajtásáról szóló új jegyzőkönyv megkötése céljából.
                  
               
                     (4)
                  
                  
                     2019. szeptember és 2021. július között nyolc tárgyalási fordulóra került sor Mauritániával. E tárgyalásokat követően a felek 2021. július 28-án parafálták az Európai Unió és a Mauritániai Iszlám Köztársaság közötti fenntartható halászati partnerségi megállapodást (a továbbiakban: a partnerségi megállapodás) és annak végrehajtási jegyzőkönyvét (a továbbiakban: a jegyzőkönyv).
                  
               
                     (5)
                  
                  
                     Az ST 12382/21 tanácsi határozatnak (2) megfelelően a fenntartható halászati partnerségi megállapodást és a jegyzőkönyvet 2021. november 15-én aláírták.
                  
               
                     (6)
                  
                  
                     A jegyzőkönyvben előírt halászati lehetőségeket el kell osztani a tagállamok között a jegyzőkönyv alkalmazásának teljes időszakára.
                  
               
                     (7)
                  
                  
                     E rendeletnek a lehető leghamarabb hatályba kell lépnie, tekintettel a mauritániai halászati övezetben folytatott uniós halászati tevékenységek gazdasági jelentőségére és annak szükségességére, hogy elkerüljék vagy a lehető legrövidebb időre csökkentsék az említett tevékenységek megszakítását.
                  
               
                     (8)
                  
                  
                     A jegyzőkönyvet ideiglenes jelleggel az aláírásának időpontjától alkalmazni fogják, hogy lehetővé tegyék az uniós hajók számára a halászati tevékenységük folytatását. Ezt a rendeletet ezért ugyanazon időponttól kell alkalmazni,
                  
               ELFOGADTA EZT A RENDELETET:
         
            1. cikk
            A jegyzőkönyv alapján megállapított halászati lehetőségeket a következőképpen kell elosztani a tagállamok között:
            
                        1.
                     
                     
                        1. kategória – a langusztától és a tarisznyaráktól eltérő rákfélékre halászó hajók:
                        
                                    Spanyolország
                                 
                                 
                                    4 150  tonna
                                 
                              
                                    Olaszország
                                 
                                 
                                    600  tonna
                                 
                              
                                    Portugália
                                 
                                 
                                    250  tonna
                                 
                              E kategória esetében egyidejűleg legfeljebb 15 hajó halászhat a mauritániai vizeken.
                     
                  
                        2.
                     
                     
                        2. kategória – szenegáli tőkehalra halászó (fagyasztó nélküli) vonóhálós hajók és fenékhorogsoros halászhajók:
                        
                                    Spanyolország
                                 
                                 
                                    6 000  tonna
                                 
                              E kategória esetében egyidejűleg legfeljebb négy hajó halászhat a mauritániai vizeken.
                     
                  
                        3.
                     
                     
                        2a. kategória – szenegáli tőkehalra halászó (fagyasztóval felszerelt) vonóhálós hajók:
                        Spanyolország
                        
                                    szenegáli tőkehal
                                 
                                 
                                    3 500  tonna
                                 
                              
                                    kalmár
                                 
                                 
                                    1 450  tonna
                                 
                              
                                    tintahal
                                 
                                 
                                    600  tonna
                                 
                              E kategória esetében egyidejűleg legfeljebb hat hajó halászhat a mauritániai vizeken.
                     
                  
                        4.
                     
                     
                        3. kategória – a szenegáli tőkehaltól eltérő tengerfenéki fajokra nem vonóhálóval halászó hajók:
                        
                                    Spanyolország
                                 
                                 
                                    3 000  tonna
                                 
                              E kategória esetében egyidejűleg legfeljebb hat hajó halászhat a mauritániai vizeken.
                     
                  
                        5.
                     
                     
                        4. kategória – kerítőhálós tonhalhalászhajók (14 000 tonna – referenciamennyiség):
                        
                                    Spanyolország
                                 
                                 
                                    17  darab éves engedély
                                 
                              
                                    Franciaország
                                 
                                 
                                    12  darab éves engedély
                                 
                              
                  
                        6.
                     
                     
                        5. kategória – horgászbotos vagy felszíni horogsoros tonhalhalászhajók (7 000 tonna – referenciamennyiség):
                        
                                    Spanyolország
                                 
                                 
                                    14  darab éves engedély
                                 
                              
                                    Franciaország
                                 
                                 
                                    1  darab éves engedély
                                 
                              
                  
                        7.
                     
                     
                        6. kategória – nyílt vízi halászatot folytató, fagyasztóval felszerelt vonóhálós hajók:
                        
                                    Németország
                                 
                                 
                                    13 038,4  tonna
                                 
                              
                                    Franciaország
                                 
                                 
                                    2 714,6  tonna
                                 
                              
                                    Lettország
                                 
                                 
                                    55 966,6  tonna
                                 
                              
                                    Litvánia
                                 
                                 
                                    59 837,6  tonna
                                 
                              
                                    Hollandia
                                 
                                 
                                    64 976,1  tonna
                                 
                              
                                    Lengyelország
                                 
                                 
                                    27 106,6  tonna
                                 
                              
                                    Írország
                                 
                                 
                                    8 860,1  tonna
                                 
                              A tagállamok a jegyzőkönyv alkalmazási időszaka alatt a következő számú negyedéves engedéllyel rendelkeznek:
                        
                                    Németország
                                 
                                 
                                    4 
                                 
                              
                                    Franciaország
                                 
                                 
                                    2 
                                 
                              
                                    Lettország
                                 
                                 
                                    20 
                                 
                              
                                    Litvánia
                                 
                                 
                                    22 
                                 
                              
                                    Hollandia
                                 
                                 
                                    16 
                                 
                              
                                    Lengyelország
                                 
                                 
                                    8 
                                 
                              
                                    Írország
                                 
                                 
                                    2 
                                 
                              A tagállamok tájékoztatják a Bizottságot, ha bizonyos engedélyeket más tagállamok rendelkezésére lehet bocsátani.
                        E kategória esetében egyidejűleg legfeljebb 19 hajó halászhat a mauritániai vizeken.
                     
                  
                        8.
                     
                     
                        7. kategória – nyílt vízi halászatot folytató, fagyasztó nélküli hajók:
                        
                                    Írország
                                 
                                 
                                    15 000  tonna
                                 
                              Ezen halászati lehetőségeket kihasználatlanságuk esetén át kell tenni a 6. kategóriába az említett kategória elosztási módszere szerint.
                        E kategória esetében egyidejűleg legfeljebb két hajó halászhat a mauritániai vizeken.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. november 15-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 11-én.
            
               
                  a Tanács részéről
               
               
                  az elnök
               
               Z. POČIVALŠEK
            
         
         
            (1)  A Tanács 1801/2006/EK rendelete (2006. november 30.) az Európai Közösség és a Mauritániai Iszlám Köztársaság közötti halászati partnerségi megállapodás megkötéséről (HL L 343., 2006.12.8., 1. o.).
         
            (2)  A Tanács ST 12392/21 határozata (2021. november 11.) az Európai Unió és a Mauritániai Iszlám Köztársaság közötti fenntartható halászati partnerségi megállapodásnak és a végrehajtási jegyzőkönyvének az Európai Unió nevében történő aláírásáról és ideiglenes alkalmazásáról (a Hivatalos Lapban még nem tették közzé).